CELEX: 32008D0677
Language: el
Date: 2008-07-28 00:00:00
Title: 2008/677/ΕΚ: Απόφαση της Επιτροπής, της 28ης Ιουλίου 2008 , για τροποποίηση της απόφασης 2006/784/ΕΚ για την έγκριση μεθόδων ταξινόμησης σφαγίων χοίρου στη Γαλλία [κοινοποιηθείσα υπό τον αριθμό Ε(2008) 3803]

19.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 221/30
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 28ης Ιουλίου 2008
   για τροποποίηση της απόφασης 2006/784/ΕΚ για την έγκριση μεθόδων ταξινόμησης σφαγίων χοίρου στη Γαλλία
   [κοινοποιηθείσα υπό τον αριθμό Ε(2008) 3803]
   (Το κείμενο στη γαλλική γλώσσα είναι το μόνο αυθεντικό)
   (2008/677/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2006/784/ΕΚ της Επιτροπής (2) εγκρίνει επτά μεθόδους ταξινόμησης σφαγίων χοίρου στη Γαλλία.
            
         
               (2)
            
            
               Η Γαλλία ζήτησε από την Επιτροπή, ενόψει της απλούστευσης των πράξεων μέτρησης, να εγκρίνει την αντικατάσταση του τύπου που χρησιμοποιείται στη μέθοδο ταξινόμησης σφαγίων χοίρου με το όργανο «Capteur Gras/Maigre — Sydel (CGM)», και παρουσίασε τα αποτελέσματα των δοκιμών τεμαχισμού που διενήργησε στο δεύτερο μέρος του προβλεπόμενου πρωτοκόλλου στο άρθρο 3 παράγραφος 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (3)
            
            
               Από την εξέταση της εν λόγω αίτησης προκύπτει ότι πληρούνται οι προϋποθέσεις έγκρισης της εν λόγω μεθόδου ταξινόμησης.
            
         
               (4)
            
            
               Επομένως, η απόφαση 2006/784/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2006/784/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 28 Ιουλίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 318 της 17.11.2006, σ. 27. Απόφαση όπως τροποποιήθηκε τελευταία με την απόφαση 2008/293/ΕΚ (ΕΕ L 98 της 10.4.2008, σ. 16).
   
      (3)  ΕΕ L 285 της 25.10.1985, σ. 39. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1197/2006 (ΕΕ L 217 της 8.8.2006, σ. 6).
   
      ΠΑΡΑΡΤΗΜΑ
      Στο παράρτημα της απόφασης 2006/784/ΕΚ, στο μέρος 1 [Capteur Gras/Maigre — Sydel (CGM)], το σημείο 3 αντικαθίσταται από το ακόλουθο κείμενο:
      
         
                     «3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     
                        
                            = 62,19 – 0,729 G2 + 0,144 M2
                     
                     όπου:
                     
                                 
                                    
                              
                              
                                 =
                              
                              
                                 εκτιμώμενη εκατοστιαία αναλογία άπαχου κρέατος στο σφάγιο,
                              
                           
                                 G2
                              
                              
                                 =
                              
                              
                                 πάχος του λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 6 εκατοστόμετρων από τον ραχιαίο άξονα συμμετρίας του σφαγίου, στο ύψος μεταξύ τρίτης και τέταρτης τελευταίας πλευράς, ακολουθώντας πορεία παράλληλη προς τον άξονα αυτό,
                              
                           
                                 M2
                              
                              
                                 =
                              
                              
                                 πάχος του μυός, σε χιλιοστόμετρα, το οποίο μετράται σε απόσταση 6 εκατοστόμετρων από τον άξονα συμμετρίας του σφαγίου, στο ύψος μεταξύ τρίτης και τέταρτης τελευταίας πλευράς, ακολουθώντας πορεία παράλληλη προς τον άξονα αυτό.
                              
                           Ο τύπος ισχύει για τα σφάγια βάρους μεταξύ 45 και 125 χιλιογράμμων».